***დანართი №1***

**დამტკიცებულია**

**სსიპ - შოთა რუსთაველის ეროვნული სამეცნიერო ფონდის**

**გენერალური დირექტორის 2015 წლის 27 ნოემბრის .... ბრძანებით**

**სსიპ შოთა რუსთაველის ეროვნული სამეცნიერო ფონდისა და ოქსფორდის უნივერსიტეტის „საქართველოს შემსწავლელი მეცნიერებების“ ერთობლივი კვლევითი პროგრამის საგრანტო კონკურსის**

**პროგრამა და პირობები**

**მუხლი 1. ზოგადი დებულებანი**

1. სსიპ შოთა რუსთაველის ეროვნული სამეცნიერო ფონდისა (შემდგომში - ფონდი) და ოქსფორდის უნივერსიტეტის (შემდგომში - უნივერსიტეტი) ,,საქართველოს შემსწავლელი მეცნიერებების“ ერთობლივი კვლევითი პროგრამის საგრანტო დაფინანსება განხორციელდება საგრანტო კონკურსის (შემდგომში - კონკურსის) საფუძველზე.
2. ფონდისა და ოქსფორდის უნივერსიტეტის საქართველოს შემსწავლელი მეცნიერებების ერთობლივი კვლევითი პროგრამის დაფინანსება ხორციელდება საქართველოს სახელმწიფო ბიუჯეტიდან და მის ადმინისტრირებას ახორციელებს ფონდი.
3. ფონდისა და ოქსფორდის უნივერსიტეტის „საქართველოს შემსწავლელი მეცნიერებების ერთობლივი კვლევითი პროგრამის“ საგრანტო კონკურსის პროგრამა და პირობები არეგულირებს საგრანტო კონკურსის გამართვის, საკონკურსო განაცხადის შეფასების, გრანტის გაცემისა და შესრულების ანგარიშგების მონიტორინგის საკითხებს.

**მუხლი 2. კონკურსის მიზნები**

კონკურსის მიზნებია:

ა) საქართველოს შემსწავლელ მეცნიერებებში საერთაშორისო სტანდარტების შესაბამისი თანამედროვე დარგობრივი და ინტერდისციპლინური კვლევების განვითარება და პოპულარიზაცია საერთაშორისო ასპარეზზე;

ბ) ახალგაზრდა მკვლვართა მოზიდვა და მათი სამეცნიერო პოტენციალის ზრდა, ქვეყნის ისტორიის, კულტურის, დამწერლობის, ენისა და ლიტერატურის, არქეოლოგიისა და ხელოვნების, რელიგიის, სოციალურ - ეკონომიკური, პოლიტიკური ტრანსფორმაციის თანამედროვე კვლევების შედეგების გავრცელება საერთაშორისო აკადემიურ ქსელში;

გ) საქართველოსა და რეგიონის შემსწავლელი თანამედროვე კვლევების გამოყენებით თანამშრომლური კონტაქტებისა და კვლევითი კონსორციუმების ჩამოყალიბება, მრავალმხრივი, მდგრადი საერთაშორისო თანამშრომლობის უზრუნველყოფა.

**მუხლი 3. კონკურსში მონაწილეობა და კონკურსის პირობები**

1. კონკურსის ფარგლებში დაფინანსდება კვლევითი პროექტები ოქსფორდის უნივერსიტეტის ქვეყანათმცოდნეობის ინტერდისციპლინური კვლევების სკოლის, რუსეთისა და აღმოსავლეთ ევროპის კვლევების განყოფილების ყველა სამეცნიერო მიმართულებაში, რომელიც ეხება საქართველოს: ანთროპოლოგია, სოციოლოგია, ეკონომიკა, პოლიტიკა, საერთაშორისო ურთიერთობები, ისტორია, ხელოვნება, რელიგია, საზოგადოება და კულტურა.
2. კონკურსში გრანტის მოპოვების მიზნით, პროექტი უნდა წარმოადგინოს საქართველოს მოქალაქე, ფიზიკურმა პირმა, რომელსაც დოქტორის ან მასთან გათანაბრებული აკადემიური ხარისხი მიენიჭა საგრანტო პროექტის განხორციელების დაწყებამდე (2016 წლის იანვარი) ბოლო 12 წლის განმავლობაში და რომელსაც, კონკურსში გამარჯვების შემთხვევაში, მიენიჭება ოქსფორდის უნივერსიტეტის „მიწვეული მკვლევარის“ სტატუსი.
3. კონკურსის გამარჯვებული „მიწვეული მკვლევარის“ სტატუსით კვლევით პროექტს განხორციელებას დაიწყებს 2016 წლის იანვრიდან, ოქსფორდის უნივერსიტეტთან შეთანხმების შესაბამისად და გაემგზავრება ოქსფორდის უნივერსიტეტში, რათა 12 თვის განმავლობაში განახორციელოს წარმოდგენილი კვლევითი პროექტი უნივერსიტეტის ქვეყანათმცოდნეობის ინტერდისციპლინური კვლევების სკოლის (http://www.area-studies.ox.ac.uk/), რუსეთისა და აღმოსავლეთ ევროპის კვლევების ცენტრის (<http://www.rees.ox.ac.uk/>), როგორც მასპინძელი დაწესებულების ბაზაზე.
4. კონკურსის გამარჯვებულ „მიწვეულ მკვლევარი“ კვლევით პროექტს განახორციელებს ოქსფორდის უნივერსიტეტის მასპინძელი დაწესებულების მიერ შერჩეულ მაღალკვალიფიციურ მენტორთან თანამშრომლობით.
5. კვლევითი პროექტის ხანგრძლივობაა 12 თვე.
6. კონკურსის ფარგლებში შეიძლება დაფინანსდეს შემდეგ მიმართულებებში წარდგენილი პროექტები: ანთროპოლოგია, სოციოლოგია, ეკონომიკა, პოლიტიკა, საერთაშორისო ურთიერთობები, ისტორია, ხელოვნება, რელიგია, საზოგადოება და კულტურა; შესაძლებელი და სასურველია ინტერდისციპლინური კვლევითი პროექტების წარმოდგენა.
7. კონკურსის გამარჯვებულმა „მიწვეულმა მკვლევარმა“ უნდა გააფორმოს ხელშერკულება ოქსფორდის უნივერსიტეტთან კვლევითი პროექტის განხორციელების პერიოდზე (ამ ბრძანების დანართი 3).
8. მეცნიერს კონკურსში გრანტის მიღება შეუძლია მხოლოდ ერთხელ.

**მუხლი 4. დაფინანსება**

1. კონკურსის შედეგად შესაძლოა დაფინანსდეს მაქსიმუმ 2 კვლევითი პროექტი;
2. თითოეული კვლევითი პროექტისთვის ფონდის საგრანტო დაფინანსებაა 30000 დიდი ბრიტანეთის გირვანქა სტერლინგის ეკვივალენტი ლარში;
3. საგრანტო დაფინანსება მოიცავს შემდეგ ხარჯვით კატეგორიებს:

ა) მიწვეული მკვლევარის სტიპენდიას - 20 000 დიდი ბრიტანეთის გირვანქა სტერლინგის ეკვივალენტი ლარში;

ბ) პროექტის განხორციელების ადმინისტრაციულ ხარჯს - 10 000 დიდი ბრიტანეთის გირვანქა სტერლინგის ეკვივალენტი ლარში.

1. გრანტის მოგების შემთხვევაში, გრანტის მიმღებთან საგრანტო ხელშეკრულების გაფორმების შემდეგ, სტიპენდიის თანხის ჩარიცხვა ხდება გრანტის მიმღების მიზნობრივ ანგარიშზე, ხოლო ადმინისტარციული ხარჯებისათვის საჭირო თანხა ირიცხება უნივერსიტეტის ანგარიშზე;
2. სტიპენდია მიწვეულმა მკვლევარმა შესაძლოა გამოიყენოს ორმხრივი მგზავრობის ხარჯების (ერთი ორმხრივი ავიაბილეთი), ვიზის მოსაკრებელის, სამოგზაურო და ჯანმრთელობის დაზღვევის ხარჯის, დიდი ბრიტანეთის გაერთიანებულ სამეფოში ადგილობრივი მგზავრობის ხარჯის (საზოგადოებრივი ტრანსპორტის ხარჯების), კვლევითი პროექტის განხორციელებისას 12 თვის განმავლობაში საცხოვრებლის (ბინის, საერთო საცხოვრებლის ხარჯის), საკვებისა და საგანმანათლებლო ლიტერატურის შეძენის ხარჯის ასანაზღაურებლად.
3. ოქსფორდის უნივერსიტეტში ჩარიცხული ადმინისტრაციული ხარჯი მოხმარდება მიწვეული მკვლევარისათვის უნივერსიტეტის მასპინძელ დაწესებულებაში სამუშაო ადგილის გამოყოფისთვის, კვლევითი და საგანმანათლებლო რესურსების წვდომისთვის, უნივერსიტეტის მიერ შერჩეულ მენტორთან თანამშრომლობისთვის. აღნიშნული თანხის მონიტორინგს ფონდი არ ახორციელებს.

**მუხლი 5.** **კონკურსის ეტაპები**

კონკურსის ძირითადი ეტაპებია:

1. კონკურსის გამოცხადება დადგენილი წესით;
2. პროექტების წარდგენა ფონდში ელექტრონული ფოსტით; ფონდის მიერ სარეგისტრაციო შიფრის მინიჭება ელ.ფოსტით მიღებული პროექტებისთვის და მინიჭებული შიფრის გაგზავნა ელ.ფოსტით პროექტის თითოეული წარმდგენისთვის.
3. რეგისტრირებული პროექტების კონკურსის პირობებთან შესაბამისობის დადგენა;
4. პროექტების შეფასება ფონდისა და უნივერსიტეტის ერთობლივი კომისიის მიერ;
5. კომისიის შეფასების საფუძველზე გამარჯვებული პროექტების გამოვლენა და ფონდის გენერალური დირექტორის ინდივიდუალური ადმინისტრაციულ-სამართლებრივი აქტით დამტკიცება;
6. საგრანტო ხელშეკრულებების გაფორმება;
7. ფონდი უფლებამოსილია კონკურსის ნებისმიერ ეტაპზე კონკურსიდან მოხსნას პროექტი, რომლიც შეიცავს არასრულ ან ყალბ ინფორმაციას.

**მუხლი 6. პროექტის რეგისტრაციისათვის საჭირო დოკუმენტაციის ჩამონათვალი**

კონკურსში მონაწილეობის მსურველმა უნდა წარმოადგინოს განაცხადი **ინგლისურ ენაზე:**

1. კვლევითი პროექტი (არაუმეტეს1800 სიტყვა, MS WORD დოკუმენტი, შრიფტის ზომა 11, ინტერვალი - 1.15, ფონტი Times New Roman);
2. ავტობიოგრაფია (CV, არაუმეტეს 2 გვერდისა, PDF ფორმატში);
3. სამი რეკომენდატორის სია შემდეგი ინფორმაციის მითითებით: სახელი, გვარი, სამუშაო ადგილი, საკონტაქტო ინფორმაცია (ტელეფონი, ელ. ფოსტის მისამართი).
4. განცხადების შევსებული, ხელმოწერილი, დასკანირებული დოკუმენტი (ამ ბრძანების დანართი 4) PDF ფორმატში;
5. აკადემიური ხარისხის დამადასტურებელი საბუთი PDF ფორმატში;
6. პირადობის დამადასტურებელი დოკუმენტის ასლი (პირადობის მოწმობა/ საერთაშორისო პასპორტი) PDF ფორმატში.

**მუხლი 7. პროექტის რეგისტრაცია**

1. გრანტის მაძიებელმა მეცნიერმა კონკურსში პროექტის დასარეგისტრირებლად მუხლ 6-ში აღნიშნული წარმოსადგენი დოკუმენტები უნდა გამოგზავნოს ელექტრონული ფოსტით შემდეგ მისამართზე: [uogsp2015@rustaveli.org.ge](mailto:uogsp2015@rustaveli.org.ge) **2015 წლის 1 დეკემბრის 18:00 სთ-მდე**.
2. კონკურსის ელ. ფოსტაზე მიღებულ თითოეულ პროექტს ფონდის მიერ მიენიჭება სარეგისტრაციო შიფრი და გაეგზავნება ელ.ფოსტით პროექტის წარმდგენს.
3. კონკურსის პირობებით დადგენილი ვადის დარღვევის, ან მოთხოვნილი დოკუმენტაციის არასრულყოფილად წარმოდგენის შემთხვევაში პროექტები არ განიხილება.
4. ფონდი არ ანაზღაურებს პროექტის მომზადებისა და წარდგენისათვის გაწეულ ხარჯებს.

**მუხლი 8. პროექტების შეფასება და გამარჯვებულების გამოვლენა**

1. პროექტებს აფასებს ფონდის გენერალური დირექტორის ინდივიდუალური ადმინისტრაციულ-სამართლებრივი აქტით შექმნილი ფონდისა და ოქსფორდის უნივერსიტეტის ერთობლივი საკონკურსო კომისია. კომისიის მუშაობის წესს განსაზღვრავს ფონდის გენერალური დირექტორი.
2. კომისიის მიერ გამოვლენილ გამარჯვებულ პროექტებს ამტკიცებს ფონდის გენერალური დირექტორი ინდივიდუალური ადმინისტრაციულ-სამართლებრივი აქტით.

**მუხლი 9. საგრანტო ხელშეკრულება**

1. ფონდის გენერალური დირექტორის მიერ გამარჯვებული პროექტების დამტკიცების შემდეგ ფონდი უზრუნველყოფს საგრანტო ხელშეკრულების გაფორმებას კონკურსში გამარჯვებული პროექტის წარმდგენ მეცნიერთან.
2. საგრანტო ხელშეკრულება პროექტის განხორციელების სხვა პირობებთან ერთად ითვალისწინებს პროექტის ფარგლებში შექმნილი ინტელექტუალური საკუთრების უფლებით სარგებლობას გრანტის მიმღებსა და გრანტის გამცემს შორის საქართველოში მოქმედი და საერთაშორისო კანონმდებლობის შესაბამისად.

**მუხლი 10. საგრანტო ხელშეკრულების შესრულების მონიტორინგი**

1. საგრანტო ხელშეკრულებით გათვალისწინებულ ტრანშს ფონდი რიცხავს ავანსის სახით და პროექტის დასრულების შემდგომ ახორციელებს დაფინანსებული პროექტების მონიტორინგს, რომელიც მოიცავს პროექტის განხორციელების პროგრამულ და ფინანსური მონიტორინგს.

2. ფონდის გენერალური დირექტორი ინდივიდუალური ადმინისტრაციულ-სამართლებრივი აქტით ამტკიცებს პროექტის განხორციელების პროგრამული და ფინანსური ანგარიშის ფორმებს.

**მუხლი 11. პროექტის შეჩერება, შეწყვეტა და დასრულება**

1. პროექტი ითვლება დასრულებულად, თუ შესრულდა პროექტით გათვალისწინებული აქტივობები;

2. პროექტის შეწყვეტის და შეჩერების პირობები რეგულირდება საგრანტო ხელშეკრულებით.

**მუხლი 12. პროექტის შეჩერება, შეწყვეტა და დასრულება**

პროექტის შეჩერება, შეწყვეტა და დასრულება რეგულირდება საქართველოს განათლებისა და მეცნიერების მინისტრის 2015 წლის 13 ოქტომბრის N135/ნ ბრძანების მე-16 მუხლის შესაბამისად.